કારગિલ યુદ્ધમાં શરીર પર 17 ગોળીઓ વાગી હતી. બધા 20 સાથીઓ શહીદ થઈ ચૂક્યા હતા, પરંતુ પરમવીર યોગેન્દ્ર સિંહ યાદવ અડગ રહ્યા. રગે-રગમાં દેશપ્રેમની ભાવના સાથે યોગેન્દ્ર સિંહે એકલા હાથે જ પાકિસ્તાની સૈનિકો સાથે જંગ લડી અને તેમને હરાવીને ટાઈગર હિલ પર પાકના ત્રણ બંકરો પર કબ્જો કરી લીધો. જે મુશ્કેલ સ્થિતિમાં તેમણે જંગ લડી તે સાંભળીને રૂંવાડા ઊભા થઈ જાય. તેમની વીરતાને સલામ કરાઈ અને તેમને પરમવીર ચક્ર મળ્યો. યોગેન્દ્ર સૌથી નાની ઉંમરમાં પરમવીર ચંક્રથી સન્માનિત થનારા યોદ્ધા છે. સાહિબાબાદના લાજપત નગરમાં રહેનારા યોગેન્દ્ર સિંહ યાદવની વીરતાની જ્યારે પણ વાત થાય છે, તેમના પરિવારનું મસ્તક સન્માન સાથે ઊંચું થઈ જાય છે. યોગેન્દ્ર હાલમાં બરેલીમાં મેજરના પદ પર તૈનાત છે.